ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
15 ม.ค. 2559

สรุปภาวะตลาดภาคเช้า : SET ยังขาดแรงส่ง – SET อาศัย Sentiment เชิงบวก ตามการฟื้นตัวของตลาดหุ้นสหรัฐเมื่อคืน เปิดกระโดดขึ้นทดสอบระดับ 1,270 จุด อย่างไรก็ตาม เนื่องจากยังขาดปัจจัยหนุนที่ชัดเจน รวมถึงราคาน้ำมันดิบในช่วงเช้าเริ่มกลับมาอ่อนตัวอีกครั้งและมีแรงขายเข้ามาในกลุ่มแบงก์ กังวลผลประกอบการที่จะรายงานสัปดาห์หน้า
ทำให้ SET ยืน 1,270 จุด ไม่ไหว และเริ่มอ่อนตัว มาปิดตลาดที่ระดับ 1,260.57 จุด, -2.72 จุด -0.22% ด้วยมูลค่าซื้อขายที่ระดับ 2.1 หมื่นลบ. กลุ่มหลักพลังงาน และแบงก์ กดดันตลาด ปิดลบ -1.1% และ -0.8% ส่วน ICT ลบเล็กน้อย -0.4% ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :  ช่วงบ่าย: คาดแกว่งบริเวณ 1,260 +/- 5 จุด และหากถามว่า สัปดาห์หน้า มีโอกาสอ่อนตัวลงได้ต่อหรือไม่? เรามองมีโอกาสด้วยกลุ่มแบงก์จะรายงานผลประกอบการ ซึ่งภาพรวมยังไม่ดี รวมถึง GDP จีน ในไตรมาส4/58 หากต่ำกว่าคาด จะกลับมาสร้าง Sentiment เชิงลบต่อตลาด รวมถึงกระทบราคาน้ำมันดิบให้อ่อนตัว ซึ่งมองแนวรับถัดไปอยู่ที่ 1,240-1,250 จุด อย่างไรก็ตามในภาพรวมช่วงนี้ หากยังไม่ต่ำกว่าแนวรับดังกล่าว มอง SET ยังจะกลับมาฟื้นตัวได้ต่อ โดยกรอบบนอยู่ที่ 1,290-1,300 จุด กลยุทธ์ ยังเน้นเพียงการเก็งกำไรระยะสั้น และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ ASIMAR (รับ 3.68 ต้าน 3.98 Cut 3.56) และ SVOA (รับ 1.50 ต้าน 1.60 Cut 1.46)
 